‘ಯು.ಟಿ.ಖಾದರ್ ಸಿದ್ದರಾಮಯ್ಯನವರ ಮೂತ್ರ ಕುಡಿಯಲಿ’ – ಆಡಿಯೋ ವೈರಲ್

ಮಂಗಳೂರು: ಮಾಜಿ ಸಚಿವ ಯು.ಟಿ.ಖಾದರ್ ವಿರುದ್ಧ ಅವಾಚ್ಯ ಪದಗಳಿಂದ ಬೈದ ಆಡಿಯೋ ಒಂದು ಸಾಮಾಜಿಕ ತಾಣದಲ್ಲಿ ಭಾರೀ ವೈರಲ್ ಆಗುತ್ತಿದೆ.

ಕೊರೊನಾ ವೈರಸ್ ವಿರುದ್ಧದ ಹೋರಾಟಕ್ಕೆ ಪ್ರಧಾನಿ ಮೋದಿ ಕರೆಯಂತೆ ಭಾನುವಾರ ರಾತ್ರಿ 9 ಗಂಟೆಗೆ ಯು.ಟಿ.ಖಾದರ್ ಅವರು ಕೂಡ, ತಮ್ಮ ಮೊಬೈಲ್‍ನ ಫ್ಲಾಶ್ ಲೈಟ್ ಬೆಳಗಿದ್ದರು. ಇದರಿಂದ ಕೋಪಗೊಂಡ ಮುಸ್ಲಿಂ ಯುವಕನೊಬ್ಬ ಬ್ಯಾರಿ ಭಾಷೆಯಲ್ಲಿ ಖಾದರ್ ಅವರ ವಿರುದ್ಧ ಅವಾಚ್ಯ ಪದಗಳಿಂದ ಬೈದು ಆಡಿಯೋವನ್ನು ಸಾಮಾಜಿಕ ಜಾಲತಾಣದಲ್ಲಿ ಹರಿಯ ಬಿಟ್ಟಿದ್ದಾನೆ.

ಮಾಜಿ ಸಿಎಂ, ವಿಪಕ್ಷ ನಾಯಕ ಸಿದ್ದರಾಮಯ್ಯ ಅವರು ದೀಪ ಬೆಳಗದೆ ಇರುವುದನ್ನು ಪ್ರಸ್ತಾಪಿಸಿದ ಯುವಕ, ”ಇದು ಸಿದ್ದರಾಮಯ್ಯ ಅವರ ಗಟ್ಸ್ ಅಂದ್ರೆ. ಯು.ಟಿ.ಖಾದರ್ ಅವರ ಮೂತ್ರ ಕುಡಿಯಲಿ. ನಾನು ಲೈಟ್ ಆರಿಸಲ್ಲ, ಕ್ಯಾಂಡಲ್ ಕೂಡ ಹೊತ್ತಿಸಲ್ಲ ಎಂದು ಸಿದ್ದರಾಮಯ್ಯ ಹೇಳಿದ್ದರು. ಖಾದರ್‌ಗೆ ಹೀಗೆ ಹೇಳಲಿಕ್ಕೆ ಏನು ಸಮಸ್ಯೆ? ಬೆಳಗ್ಗೆಯೇ ಕ್ಯಾಂಡಲ್ ರೆಡಿ ಮಾಡಿ ಇಟ್ಟಿದ್ದೇ ಅಂತಾನೆ ಈ ಖಾದರ್. ಮುಸ್ಲಿಂ ಸಮುದಾಯದ ಮರ್ಯಾದೆ ತೆಗೀಲಿಕ್ಕೆ ಇರುವವ ನೀನು. ಸಿದ್ದರಾಮಯ್ಯರ ಹಾಗೆ ಮಾತನಾಡೋ ಎದೆಗಾರಿಕೆ ಬೇಕು. ಅದಿದ್ದರೆ ಮಾತ್ರ ರಾಜಕೀಯ, ಇಲ್ಲಂದ್ರೆ ಬರಬಾರದು” ಎಂದು ಆಡಿಯೋದಲ್ಲಿ ಬೈದಿದ್ದಾನೆ.